Diari Oficial de la Generalitat Valenciana


Sumari del DOGV 8220, del 25-01-2018 (2017/11581)

Notificació de la sentència i la interlocutòria d'aclariment dictades en el procediment ordinari número 1165/2013.
------------------------------------------------------------------------------------------------------------------

### Dades del document

Número de DOGV
:   8220

Data del DOGV
:   25-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/11266


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència i la interlocutòria d'aclariment dictades en el procediment ordinari número 1165/2013. [2017/11119]  
Vicenta María Casañ Arandiga, secretària del Jutjat de Primera Instància número 8 de València  
Part demandant: Ranjit Singh.  
Part demandada: Cristina Muñoz Falorigan.  
Sobre dret de família: altres qüestions.  
En el judici a què es fa referència s'ha dictat la resolució que té el text que, literalment, és com segueix:  
  
«Sentència número 429/2016  
Dispositiva  
Estime la demanda promoguda a instàncies de Ranjit Singh, representat per la procuradora dels tribunals Laura Saborit Viguer, assistit pel lletrat Alberto García Roca, contra Cristina Muñoz Falorigan, declarada en situació processal de rebel·lia a pesar d'haver sigut citada a termini de forma deguda, en aquest procediment, en què compareix el Ministeri Fiscal, i que versa sobre la privació de la pàtria potestat a la progenitora demandada, Cristina Muñoz Falorigan, que l'exercia respecte de la filla menor. I atés el desistiment absolut de la demandada a complir les seues obligacions inherents a la pàtria potestat, atorgue la pàtria potestat exclusiva al progenitor, així com el seu exercici.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'interposarà per mitjà d'un escrit presentat en aquest jutjat en el termini de 20 dies hàbils comptadors des de l'endemà de la notificació, on s'exposaran les al·legacions en què es basa la impugnació, a més d'esmentar-se la resolució contra la qual s'apel·la i les decisions que s'impugnen.  
Ho pronuncie, mane i firme José María Cutillas Torns, magistrat jutge del Jutjat de Primera Instància número 8 de València.  
La sentència anterior va ser llegida i publicada pel magistrat jutge que la subscriu, mentre celebrava audiència pública el mateix dia de la data, amb la meua assistència i al local del Jutjat. En done fe.  
  
Interlocutòria  
Magistrat jutge que la dicta: José María Cutillas Torns.  
Lloc: València.  
Data: 22 de novembre de 2016.   
  
Part dispositiva  
Aclarisc la sentència en el sentit que per error material s'ha estimat la demanda, si bé encara que s'haja omés que l'estimació és parcial, desestimant la reclamació de la pensió d'aliments per ser una acumulació incompatible, l'aclarisc en el sentit de tractar-se d'una estimació substancial de les pretensions de la part demandant.  
Aquesta resolució és ferma i no s'hi pot interposar cap recurs (art. 267.7 de la LOPJ, sense perjudici dels recursos que siguen procedents, si és el cas, contra la sentència o interlocutòria a què es referisca la sol·licitud o actuació d'ofici del tribunal).  
Ho mane i firme José María Cutillas Torns, magistrat jutge del Jutjat de Primera Instància número 8.»  
  
Atés que es desconeix el domicili o residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de sentència i interlocutòria que la rectifica a Cristina Muñoz Falorigan.  
  
Diligència. L'estenc jo, la secretària judicial, per a fer constar que aquest edicte ha quedat fixat el dia de hui al tauler d'anuncis.   
  
En done fe.  
  
València, 18 de desembre de 2017.- La secretària judicial: Vicenta María Casañ Arandiga.